2022.—2023. gada Itālijas futbola čempionāta A sērijas sezona
2022.—2023. gada Itālijas futbola čempionāta A sērijas sezona bija 121. Itālijas futbola čempionāta sezona un 91. A sērijas sezona pēc apļa turnīra sistēmas. Tā sākās 2022. gada 13. augustā, bet noslēdzās 2023. gada 4. jūnijā. Par čempioniem kļuva Napoli futbolisti, kas izcīnīja trešo titulu kluba vēsturē un pirmo kopš 1990. gada. Visvairāk vārtu (26) guva Napoli uzbrucējs Viktors Osimens.